РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 05

от заседание на Комисия ”Професионална квалификация и 
информационни технологии”,
проведено на 20.02.2020 г.

Днес, 20.02.2020 г. /четвъртък/ от 11:00 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА 
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: инж. Валери Михайлов – директор на дирекция „ИТСС“, инж. Анелия Чомакова - началник отдел „ИО“ и инж. Георги Бошнаков – главен експерт в дирекция „ИТСС“.

	 		1.ОТНОСНО: Писмо от директора на Националния институт на правосъдието във връзка с организиране на обучения относно изискванията за мрежова и информационна сигурност.

Комисия “Професионална квалификация и
информационни технологии”
Р Е Ш И :

1.1. Възлага на директора на дирекция „ИТСС“ да предложи състав на работна група за изготвяне и приемане на правила за мрежова и информационна сигурност на информационните система и за видовете информационен обмен, който се извършва между тях в органите на съдебната власт, съгласно чл. 47, ал. 1 от Наредба № 6 за извършване на процесуални действия и удостоверителни изявления в електронна форма, приета с решение по протокол № 25/03.08.2017 г., т. 6, на Пленума на ВСС.
1.2. Възлага на и.д. главен секретар на ВСС да проучи възможността за кандидатстване по Оперативна програма "Добро управление" с проект по мярка „Технологични, обучителни и организационни средства за изпълнение на разработени вътрешни правила и политики за ползване на информационните ресурси в органите на съдебната власт, в съответствие със ЗЕУ, НОИОСИС и съобразно залегналите правила и стандарти в Стратегията за ЕУ и Пътната карта за нейното изпълнение“ от Пътна карта за изпълнение на Стратегия за въвеждане на електронно управление и електронно правосъдие в сектор „Правосъдие“ 2014 г. – 2020 г. 

	2.ОТНОСНО: Искане от административния ръководител на Районен съд – Червен бряг за осигуряване на средства за закупуване на 3 броя МФУ среден клас, 1 брой МФУ нисък клас и 1 брой рутер.
Във връзка с предстоящо осигуряване на VPN свързаност между съдилищата,

Комисия “Професионална квалификация и
информационни технологии”
Р Е Ш И :

2.1. Искането от административния ръководител на Районен съд – Червен бряг за осигуряване на средства за закупуване на 1 брой рутер на стойност 390,00 лв. с ДДС е нецелесъобразно.
2.2. Връща искането за осигуряване на средства за закупуване на 3 броя МФУ среден клас на обща стойност 3 236,40 лв. с ДДС и 1 брой МФУ нисък клас на стойност 449,22 лв. с ДДС на административния ръководител на Районен съд – Червен бряг за окомплектоване с нови оферти с еднакви параметри на исканата техника.
2.3. Изпраща решението по т. 2 на административния ръководител на Районен съд – Червен бряг, за сведение и изпълнение.

	3.ОТНОСНО: Искане от административния ръководител на Административен съд – Плевен за осигуряване на средства за закупуване на 8 броя компютърни конфигурации.
Подмяната на всички остарели компютърни системи в съдебната система ще се извършва поетапно. Поради предстояща обществена поръчка за централизирана доставка на компютърни конфигурации за нуждите на ВСС и съдилищата и имайки предвид, че техниката в Административен съд – Плевен е работеща,

Комисия “Професионална квалификация и
информационни технологии”
Р Е Ш И :

3.1. Искането от административния ръководител на Административен съд – Плевен за осигуряване на средства за закупуване на 4 броя компютърни конфигурации на обща стойност 4 673,33 лв. с ДДС е целесъобразно.
3.2. Изпраща решението по т. 3.1 ведно с доклад на Комисия „Бюджет и финанси" към Пленума на ВСС, по компетентност.
3.3. Искането от административния ръководител на Административен съд – Плевен за осигуряване на средства за закупуване на останалите 4 броя компютърни конфигурации на обща стойност 4 673,33 лв. с ДДС е нецелесъобразно.
3.4. Изпраща решението по т. 3 на административния ръководител на Административен съд – Плевен, за сведение.

4.ОТНОСНО: Искане от административния ръководител на Районен съд – Плевен за осигуряване на средства за закупуване на 3 броя скенери. 
Административният ръководител е обосновал закупуването на два скенера с оглед подмяна на дефектирали такива, които не подлежат на ремонт. Не са посочени аргументи за необходимостта от трети скенер, поради което

Комисия “Професионална квалификация и
информационни технологии”
Р Е Ш И :

4.1. Искането от административния ръководител на Районен съд – Плевен за осигуряване на средства за закупуване на 2 броя скенери на обща стойност 3 080,00 лв. с ДДС е целесъобразно.
4.2. Изпраща решението по т. 4.1 ведно с доклад на Комисия „Бюджет и финанси" към Пленума на ВСС, по компетентност.
4.2. Искането от административния ръководител на Районен съд – Плевен за осигуряване на средства за закупуване на 1 брой скенер на стойност 1 540,00 лв. с ДДС е нецелесъобразно.
4.4. Изпраща решението по т. 4 на административния ръководител на Районен съд – Плевен, за сведение.

			5.ОТНОСНО: Искане от административния ръководител на Районен съд – Мездра за осигуряване на средства за закупуване на програмен продукт за обработване и изчисляване на работните заплати.

Комисия “Професионална квалификация и
информационни технологии”
Р Е Ш И :

5.1. Не възразява да бъде внедрен програмен продукт за обработване и изчисляване на работните заплати в Районен съд – Мездра.
5.2. Изпраща решението по т. 5.1 на Комисия „Бюджет и финанси" към Пленума на ВСС, по компетентност.

6.ОТНОСНО: Искане от административния ръководител на Районен съд – Димитровград за осигуряване на средства за закупуване на програмен продукт JesRegiX.

Комисия “Професионална квалификация и
информационни технологии”
Р Е Ш И :

6.1. Отлага разглеждането на искането от административния ръководител на Районен съд – Димитровград за събиране на допълнителна информация.
6.2. Изпраща решението по т. 6 на административния ръководител на Районен съд – Димитровград, за сведение.

7.ОТНОСНО: Искане от административния ръководител на Апелативен специализиран наказателен съд за осигуряване на средства за закупуване на 1 брой обобщаващо информационно табло, включващо дисплей и интерфейсен модул, изобразяващ информация за две съдебни зали и софтуер за управление.

Комисия “Професионална квалификация и
информационни технологии”
Р Е Ш И :

7.1. Искането от административния ръководител на Апелативен специализиран наказателен съд за осигуряване на средства за закупуване на 1 брой обобщаващо информационно табло, включващо дисплей и интерфейсен модул, изобразяващ информация за две съдебни зали на обща стойност 1 696,00 лв. с ДДС и софтуер за управление на стойност 801,00 лв. с ДДС е целесъобразно.
7.2. Изпраща решението по т. 7.1 ведно с доклад на Комисия „Бюджет и финанси" към Пленума на ВСС, по компетентност.

                                                       ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /П/

КАЛИНА ЧАПКЪНОВА